  Майя Бывальцева 18-тӥ толсуре Ижкарын «Шудком» удмурт визьбур клублэн кыкетӥ сезонэзлэн йылпумъян шудонэз ортчиз. Отчы котькулэсь трос пыриськисьёс вуизы — ӝӧкъёс сьӧры быдэн куать муртэн 20 командаос пуксизы. Тодэ вайытом, одӥг сезонын куать шудон луэ. Котькуд шудонын куинь люкетэз, котькудаз быдэн 9 юан чузъяське. Соосты «Что? Где? Когда?» шудонлэн Удмуртиысь лигаез дася. Пуштроссыя юанъёс туж пӧртэмесь луо, соос пӧлын удмурт кылэн, лулчеберетэн, Удмуртиен герӟаськемъёсыз но вань. Кыкетӥ сезонлэн йылпумъян шудоназ, кылсярысь, таӵе юанъёс вал: Юан: Удмурт мадиськонын СОЕ турилэн нырыныз ӵошато, ваньзэ кыклы люкыны быгатэ шуыса. Вералэ СОЕ. Валэктон: качы (качы но тури ныр ог-огзылы кельшо). Юан: Удмуртъёс беризез туж дунъяло вал, уго со осконъёсын, но, юрт котырын, но туж бадӟым юрттэт сётылӥз. 19-тӥ даурлэн шораз беризез сыӵе зол уг ни дунъяло вал, уго лавкаосын товаръёс пӧлын СО вӧлмиз. Мар СО? Валэктон: сакыр (беризь бордысь умортоос трос чечы сёто вал. Сакыр потэмен чечылэн данэз пичияз). Юан: Ф. Васильевлэн кылбураз эмеспиос, бызьись нылэз кураку, яратэмзэ уг юало вал. Юало вал: секыт меда СО. Одӥг пол, кунгожез потыкуз, кышномуртлэсь СОЗЭ басьтӥзы, нош ассэ кышномуртэз катэз тӥясен лыдъязы. Вералэ СОЕ. Валэктон: уксётӥрлык «Шудком» удмурт калыклэн историеныз но лулчеберетэныз тунсыкъяськон мылкыдэз но ӝутэ, удмурт кылэз волятыны но юрттэ. «Юанъёс тунсыкоесь, юанъёс милемлы кельшо. Секытгес удмурт кылэз валаны, малы ке шуоно ваньмы удмурт кылэз туж юн, туж чебер ум тодӥське, соин ик куд-ог дыръя мае милесьтым юазы ик валаны ум вуттӥське», — вераз ивортодэтъя «Удмуртия» агентстволы Удмурт кун университетысь Историяя факультетысь выпускникъёслэн но студентъёслэн «Вик-Вак» командазылэн капитанзы Артём Малинин. Та команда визьбур клублэн кыкетӥ сезоназ гинэ шудыны кутскиз, но котькуд пумиськонын тужгес трос балл люкасьёс пӧлын вал. Со сезонын 2-тӥ инты басьтыны луонлык сётӥз. Капитанзы верамъя, командалэн ёзчиосыз та выллем мукет шудонъёсы уг ветло, «Шудкомлы» но нимысьтыз люкаськыса уг дасясько. «Татын луыны кулэ именно логической мышление. Энциклопедический гинэ юанъёс луысалзы ке, татын ми ӧй шудысалмы, татын шудысалзы академикъёс кыӵе ке, профессоръёс, докторъёс. Татын кулэ особый способ мышления, со вань ке, тон юанлы валэктон сётыны быгатод. Озьы ик, кончено, уровень образования луыны кулэ, малы ке шуоно тодыны кулэ, кылсярысь, кыӵе кунын маин выро, кыӵе адямиосыз уло, кыӵе культураез, традициез. Сое тодон озьы ик юрттэ, конечно, но чылкак со гинэ валэктон уз сёты», — лыдъя Артём Малинин. Йылпумъян шудонын куинетӥ инты басьтӥз удмурт анайёслэн «Анай клуб» командазы, кыкетӥ — егит азьветлӥсьёслэн «Кызьыайсо» командазы», нырысетӥ — «Валамон-Паримон» команда. Куать шудонлы йылпумъянъёсъя вормисе потӥзы: 1-тӥ инты — «Валамон-Паримон» (100 балл) 2-тӥ инты — «Вик-Вак» (93,5 балл) 3-тӥ инты — «Кынкорт» (89 балл) «Шудком» визьбур клублэн 2017-тӥ ар понна йылпумъян шудонэз 9 фото Тодэ вайытом, «Шудком» визьбур клублэсь шудонъёссэ ортчытэ удмурт егитъёслэн «Шунды» огазеяськонзы Удмуртиысь йӧскалык политикая министерствоен ӵош. Нырысетӥ сезонын сизьым команда шудыны кутскиз, йылпумъян люкетаз укмыс команда вал, табере тани 20-лэсь ятыр люкаськизы ни. Берлоосаз шудонъёсын котькуд адями 150 манет тыроно луиз ке но, со нокинэ ӧз дугдыты. «Озьы ик, кызьы адямиослы кельше шудыны футбол, кыӵе ке адямиослы кельше шудыны театрын, кылсярысь, яке театрысь возьматонъёсты учкыны, озьы ик татын но. Сыӵе ик мылкыд вань адямиосын адӟиськыны, визьдэ сынаны, адямиослы адӟытыны астэ, эшъёстэ», — визьбур клубе пыриськемзэс валэктӥз Артём Малинин но вуоно сезонэ нош ик шудыны пуксёзы шуыса ватсаз. Нош вуоноез сезон одно ик луоз, пусйиз «Шунды» огазеяськонлэн тӧроез Алина Чернова. Чакланъёсъя, нырысетӥез шудон тулыспалэ ортчоз. Тамында калык люканы быгатэммы возьматэ, шудон луоз шуыса. Шудомы одно ик вуоно арын. Утчаськом инты, ӵошатӥськом. Тау шуоно шудӥсьёслы — соос уксёен но шудыны лыкто, пичи ке но со милемлы юрттэ Алина Чернова, удмурт егитъёслэн «Шунды» огазеяськонзылэн тӧроез«Сыӵе шудон мед луоз, отчы пырыны престижно мед луоз. Кылемаз шудонын, кылсярысь, урод шудӥд ке, мукетаз, ӧйтӧд, басьтозы-а, уз-а. Но одӥг шудон ортчыса басьтозы. Вот со выллем куронъёс пыртыны кулэ луоз. Кулэ шудонлы зал но бадӟымгес. Сыӵе шудон мед луоз — удмурт калыклэн мед лыктэмез татчы потоз», — пусйиз бӧрсьысь кык сезонын вормись «Валамон-Паримон» командалэн капитанэз Юрий Мишкин. Ватсалом, вормисьёсты но мукетъёсызлэсь маин ке висъяськем командаосты но шудӥсьёсты пусйыны кузьымъёс басьтыны юрттӥзы ужбергатӥсьёс Юрий Мишкин но Павел Чушъялов.  Тегъёс: Ижкар Удмуртия удмуртъёс Шунды Шудком  